Кірушчанку лічаць класікам беларускага мастацтва, прычым яго апошнія працы дзівяць сваёй сучаснасцю і фарміруюць іншыя адносіны да абстрактнага мастацтва. “Ён ідэнтыфікуе сябе як жывапісца, але тым не менш заўсёды звяртаецца да скульптуры і шаўкаграфіі, фатаграфіі і відэа, land art і public art вопытам, neon art і працы з тэкстам. Калі глядзіш на метамарфозы яго прац у кантэксце развіцця сусветнага мастацтва, разумееш, што яму ўдалося на прыкладзе сваёй творчасці метадычна “пратэставаць некаторыя ключавыя падыходы заходняй школы, паспрабаваўшы ў нечым “зламаць самаізаляцыйны пафас беларускай культуры, — сказаў Шабохін.